hotchpotch/miracl-hf-unified huggingface dataset:
২০১৯ ক্রিকেট বিশ্বকাপ
২০১৯ ক্রিকেট বিশ্বকাপ প্রতিযোগিতা ইংল্যান্ড এবং ওয়েলসে যৌথভাবে অনুষ্ঠিত হবে। বিশ্বকাপ ক্রিকেট প্রতিযোগিতার এ আসরটি হবে দ্বাদশ আয়োজন। ১৯৭৫, ১৯৭৯, ১৯৮৩ এবং ১৯৯৯ সালের বিশ্বকাপের পর এ প্রতিযোগিতাটি ইংল্যান্ড এবং ওয়েলসে ৫মবারের মতো হতে যাচ্ছে। ৩০ মে থেকে ১৫ জুলাই, ২০১৯ তারিখে অনুষ্ঠিতব্য এ প্রতিযোগিতায় মার্চ, ২০১৫ সাল পর্যন্ত ১০টি দলের অংশগ্রহণের কথা বলা হয়েছে।
এপ্রিল, ২০০৬ সালে ইংল্যান্ড এবং ওয়েলসকে স্বাগতিক দেশের মর্যাদা দেয়া হয়। ২০১৫ সালের ক্রিকেট বিশ্বকাপের স্বাগতিক দেশের নিলাম প্রক্রিয়া থেকে তাদের আবেদন প্রত্যাহারের ফলে ২০১৫ সালের বিশ্বকাপ ক্রিকেট প্রতিযোগিতা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। প্রথম খেলাটি ওভালে ও চূড়ান্ত খেলাটি লর্ড’সে অনুষ্ঠিত হবার কথা রয়েছে।
অস্ট্রেলিয়া বর্তমান চ্যাম্পিয়ন দল হিসেবে ২০১৫ সালের ক্রিকেট বিশ্বকাপের শিরোপা লাভ করেছে।
২০১১ ও ২০১৫ সালের বিশ্বকাপের ১৪ দলের অংশগ্রহণের পরিবর্তে এ বিশ্বকাপের দলের সংখ্যা হবে ১৪টি। আইসিসি র‌্যাঙ্কিংয়ের শীর্ষ আট দল স্বয়ংক্রিয়ভাবে যোগ্য বলে বিবেচিত হবে। অন্য চার দলের অংশগ্রহণের জন্য বিশ্বকাপ বাছাই প্রতিযোগিতার মাধ্যমে নির্ধারণ করা হবে। এতে আইসিসি’র সহযোগী ও অনুমোদনযোগ্য সদস্য দেশগুলোও অংশগ্রহণের সুযোগ রাখা হয়েছে। এরফলে প্রথমবারের মতো টেস্টখেলুড়ে দেশগুলোর প্রত্যেকেই বিশ্বকাপ ক্রিকেটে অংশগ্রহণের যোগ্যতা না-ও হতে পারে। কিন্তু ১০-দলের অংশগ্রহণে আয়োজিত এ প্রতিযোগিতায় ইতোমধ্যে সহযোগী দেশগুলোর মধ্যে ব্যাপক সমালোচনা শুরু হয়েছে।
২৬ এপ্রিল, ২০১৮ তারিখে আইসিসি কর্তৃপক্ষ প্রতিযোগিতার বিস্তারিত সময়সূচী প্রকাশ করে।
নক-আউট পর্বে দুইটি সেমি-ফাইনাল খেলা অনুষ্ঠিত হবে। বিজয়ী দুই দল লর্ডসে চূড়ান্ত খেলায় অবতীর্ণ হবে। ২৫ এপ্রিল, ২০১৮ তারিখে এক প্রতিবেদনে জানা যায়, ১৯৯৯ সালের ন্যায় ওল্ড ট্রাফোর্ড এবং এজবাস্টনে খেলা দুটি সম্পন্ন হবে। পাশাপাশি উভয় খেলার জন্যেই সংরক্ষিত দিন রাখা হয়েছে।
আকিব জাভেদ
আকিব জাভেদ (; জন্ম: ৫ আগস্ট, ১৯৭২) পাকিস্তানের সাবেক ক্রিকেটার। ডানহাতি মিডিয়াম-ফাস্ট পেস বোলার হিসেবে তিনি বলকে উভয় দিকেই সুইং করাতে পারদর্শী ছিলেন। ১৯৮৮ থেকে ১৯৯৮ সাল পর্যন্ত তিনি পাকিস্তানের অন্যতম বোলিং স্তম্ভ ছিলেন। ১৯৯২ সালের ক্রিকেট বিশ্বকাপ বিজয়ী পাকিস্তান ক্রিকেট দলের অন্যতম সদস্য আকিব বর্তমানে তিনি সংযুক্ত আরব আমিরাত ক্রিকেট দলের বোলিং কোচের দায়িত্ব পালন করছেন। এছাড়াও, ২০০৪ সালের আইসিসি অনূর্ধ্ব-১৯ ক্রিকেট বিশ্বকাপে পাকিস্তান দলকে পরিচালনা করেন।
লাহোরের ইসলামিয়া কলেজের প্রাক্তন শিক্ষার্থী আকিব তার খেলোয়াড়ী জীবনে ২২টি টেস্ট ও ১৬৩টি একদিনের আন্তর্জাতিকে পাকিস্তান দলের প্রতিনিধিত্ব করেছেন। ভারত ক্রিকেট দলের বিপক্ষেই তিনি অধিক সফলকাম হয়েছেন। সর্বমোট ৬টি ম্যান অব দ্য ম্যাচের পুরস্কারের চারটিই পেয়েছেন ভারতের বিরুদ্ধে। ১৯৯১ সালের অক্টোবর মাসে একদিনের আন্তর্জাতিকে ১৯ বছর ১৯ দিন বয়সে ভারতের বিপক্ষে হ্যাট্রিক করেন। এরফলে তিনি মার্চ, ২০১৪ সাল পর্যন্ত সর্বকনিষ্ঠ খেলোয়াড় হিসেবে ওডিআই হ্যাট্রিকধারীর মর্যাদা পেয়ে আসছেন। শেষদিকে সচিন তেন্ডুলকর ও সৌরভ গাঙ্গুলী’র নজরকাড়া ব্যাটিং ও তার দূর্বল বোলিংয়ের ফলেই ১৯৯৮ সালে ঢাকায় অণুষ্ঠিত স্বাধীনতা কাপে ভারত শিরোপা লাভ করেছিল।
উত্তরা (চলচ্চিত্র)
উত্তরা (ইংরেজি: The Wrestlers), হচ্ছে ২০০০ সালে মুক্তিপ্রাপ্ত বাঙালি কবি বুদ্ধদেব দাশগুপ্ত পরিচালিত বাংলা ভাষার চলচ্চিত্র। এটি সমরেশ বসুর গল্পের ভিত্তিতে চিত্রিত। জয়া শীল উত্তরা নামে অভিনয় করেন। এছাড়াও তাপস পাল, শঙ্কর চক্রবর্তী এবং রাইসুল ইসলাম আসাদ খ্রিস্টান পাদ্রি হিসেবে অভিনয় করেন।
চলচ্চিত্রটি আপাতদৃষ্টিতে শান্তিপূর্ণ এলাকার মানুষের সহিংসতা, মানবিক পাপ এবং অনাচারকে বৈপরীত্যের মাধ্যমে তুলে ধরেছে। স্থানটি হচ্ছে বাংলার পুরুলিয়া জেলার একটি শান্ত গ্রাম।
ওয়েন পার্নেল
ওয়েন ডিলন পার্নেল (জন্ম: ৩০ জুলাই, ১৯৮৯) কেপ প্রদেশের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের পক্ষ হয়ে টেস্ট, একদিনের আন্তর্জাতিক ও টুয়েন্টি২০ খেলায় অন্যতম সদস্য হিসেবে রয়েছেন। দলে বামহাতে ব্যাটিং করলেও মূলতঃ তিনি বামহাতি মিডিয়াম ফাস্ট বোলার। ঘরোয়া ক্রিকেটে তিনি ওয়ারিয়র্স ও কাউন্টি ক্রিকেটে কেন্টের হয়ে খেলছেন। ইন্ডিয়ান প্রিমিয়ার লীগে দিল্লি ডেয়ারডেভিলসের মাধ্যমে গোড়াপত্তন ঘটে ও পরবর্তীকালে পুনে ওয়ারিয়র্স দলে খেলেন। ২০১৪ সালের আইপিএল নিলামে তিনি পুণরায় ১ মিলিয়ন রূপির বিনিময়ে দিল্লি ডেয়ারডেভিলসের সাথে চুক্তিবদ্ধ হন।
২০০৭ সালে পোর্ট এলিজাবেথের গ্রে হাই স্কুল থেকে মেট্রিকুলেশন পাশ করেন। ২০০৯ সালে নেলসন ম্যান্ডেল মেট্রোপলিটন বিশ্ববিদ্যালয় মানব সম্পদ ব্যবস্থাপনা বিভাগে ভর্তি হন।
২০০৬ সালে আইসিসি অনূর্ধ্ব-১৯ ক্রিকেট বিশ্বকাপের দক্ষিণ আফ্রিকা দলের পক্ষে খেলেন। এরপর ২০০৮ সালের অনূর্ধ্ব-১৯ বিশ্বকাপে দক্ষিণ আফ্রিকা ক্রিকেট দলের অধিনায়ক মনোনীত হন। প্রতিযোগিতায় তিনি সর্বোচ্চ উইকেট সংগ্রহকারীর ভূমিকায় অবতীর্ণ হন। ৮.৩৮ রান গড়ে ১৮ উইকেট লাভ করেছিলেন পার্নেল। কোয়ার্টার ফাইনালে বাংলাদেশের বিপক্ষ আট রানের বিনিময়ে ৬ উইকেটসহ ৫৭ রানের সর্বোচ্চ স্কোর তুলেন।
আবখাজিয়ার রাষ্ট্রপতিদের তালিকা
আবখাজিয়ার রাষ্ট্রপতির পদটি ১৯৯৪ সালে সৃষ্টি হয়। ১৯৯২ ও ১৯৯৪-এ সংবিধান তৈরির পূর্বের মাঝামাঝি সময়ে রাষ্ট্রপতির অফিসটি সৃষ্টির পূর্বে রাষ্ট্রের প্রধানকে পার্লামেন্টের চেয়ারম্যান হিসেবে ডাকা হতো। পার্লামেন্টের চেয়ারম্যান পদবিটির পূর্বে আবখাজিয়ার সর্বোচ্চ অফিসকে সুপ্রীম সোভিয়েতের চেয়ারম্যানের অফিস হিসেবে গণ্য করা হতো। পদটি ২৫শে আগস্ট ১৯৯০ সালে জর্জিয়ান সোভিয়েত সোসালিস্ট রিপাবলিক থেকে স্বায়ত্তশাসিত হওয়ার সময় থেকে ১৯৯২ সালের ২৩শে জুলাই স্বাধীনতা ঘোষণার পূর্ব পর্যন্ত স্থায়ী ছিল।
কলকাতা পুলিশ
কলকাতা পুলিশ ফোর্স হলো পশ্চিম বঙ্গ রাজ্যের দুটি পুলিশ ফোর্সের মধ্যে একটি (অন্যটি হল পশ্চিমবঙ্গ পুলিশ, যা একটি পৃথক অধিক্ষেত্র)। কোলকাতা পুলিশের কাজ হল কোলকাতা মহানগর এলাকায় পুলিশি কাজ, ভারতের মধ্যে যেটা ১৮৬৬ সালের 'কলকাতা পুলিশ' আইন' এবং ১৮৬৬ সালের 'কোলকাতা উপ-পৌর পুলিশি আইন'-এর অধীনে সংজ্ঞায়িত।
বর্তমান কলকাতা পুলিশ প্রশাসনের ইতিহাসের উৎপত্তি হয় কলকাতার ঔপনিবেশিক সময় থেকে, যখন এই কলকাতা "ক্যালকাটা' নামে পরিচিত ছিল, যখন ব্রিটিশ ইস্ট ইন্ডিয়া কোম্পানি কলকাতায় তাদের পক্ষোদ্ভেদ নিষ্পত্তি করেছিল। কলকাতা একজন ইংরেজ মানুষ আবিষ্কার করেছিলেন যার নাম হল জব চার্নক, যার হাতেই ছিল এই ব্রিটিশ ইস্ট ইন্ডিয়া কোম্পানির দ্বায়ভার। ১৬৯০ সালে হুগলী নদীর তীরে তিনি খুঁজে পান সুতানুটি বলে একটি গ্রাম। সেই গ্রামেই ১৬৯৬ সাল থেকে সামরিক নিষ্পত্তির একটি নিউক্লিয়াস গঠিত হয় জব চার্নকের মৃত্যুর ঠিক ৩ বছর পরে। সুতানুটির সাথে ছিল আরোও দুটো গ্রাম যার একটির নাম ছিল গোবিন্দপুর এবং আরেকটির নাম ছিল কলিকাতা এটাই ছিল ব্রিটিশ ইস্ট ইন্ডিয়া কোম্পানির প্রধান ক্ষেত্র।
কলকাতা এর আগে ছিল মুঘলদের অধীনে। ইংরেজ আমলে কলকাতা মুঘল সাম্রাজ্যের অধীনে কিছুটা থেকে গেলেও বাংলার নবাবরা প্রধানত মুর্শিদাবাদ ও উত্তরবঙ্গে শাসন কার্যকরী রেখেছিলেন। ১৭২০ সালে ইস্ট ইন্ডিয়া কোম্পানি একজন অফিসার ঠিক করেন যাকে বেসামরিক ও অপরাধমূলক প্রশাসনের পুরো দায়িত্ব দেওয়া হয়েছিল। "ব্ল্যাক ডেপুটি" বা "ব্ল্যাক জমিন্দার" নামে একজন ভারতীয় কার্যনির্বাহকের দ্বারা সহায়তা পেতেন। তার অধীনে ছিল তিনজন নবাব-দেওয়ান যাদের মধ্যে একজন ছিলেন পুলিশ। এই নিষ্পত্তির জন্য "থানা" ভাগ করা ছিল। "থানাদার"দের অধীনে কাজ করত দুধরনের মানুষ যাদেরকে "নায়েক" ও "পাইক" বলে ডাকা হত। এছাড়াও নদী-পুলিশেরও একটি ছোটো দল গঠন করা হয়।
১৭৭৮ সালে একটি সংবিধি পাশ হয় কলকাতা পুলিশের শক্তি উত্থাপিত হয় ৭০০ টা পাইক, ৩১ টা থানাদার এবং ৩৪ টা নায়েব একজন অধীক্ষকের অধীনে। ১৭৮০ সালে সংরক্ষণের কমিশনার নিযুক্ত করা হয়েছিল যারা ঘড়ি বা ওয়ার্ড দেখাশোনা করত। পুলিশি প্রশাসন তখনও খুব নড়বড়ে ছিল।
১৭৯৪ সালে শান্তি বিচারপতি কলকাতা এবং তার শহরতলির পৌর প্রশাসনের জন্য নিযুক্ত করা হয়েছিল, একজন প্রধান ম্যাজিস্ট্রেট অধীনে যে সরাসরি পুলিশের ভারপ্রাপ্ত ছিল। ১৮০৬ সালে শান্তি বিচারপতি ২৪ পরগণার ম্যাজিস্ট্রেটের অধীনে চলে আসে যা শহরের ২০ মাইল মধ্যে অবস্থিত।
১. কলকাতা পুলিশ কমিশনার হলেন কলকাতা পুলিশ ফোর্সের প্রধান নির্বাহী ও প্রশাসনিক হেড। তাঁর অধীনে ও নিয়ন্ত্রণে আছে:
কলকাতা পুলিশ-এর উর্ধ্বতন অফিসারদের তালিকা
২. কলকাতা পুলিশের অধীনে ৬৫টা থানা আছে। সেগুল হল:
লোগো
কৃতি খারবান্দা
কৃতি খারবান্দা ( (জন্ম: অক্টোবর ২৯, ১৯৮৮) একজন ভারতীয় অভিনেত্রী যিনি মূলত কন্নড় এবং তেলুগু চলচ্চিত্রে কাজ করেন। একজন মডেল হিসেবে ক্যারিয়ার শুরু করার পর তেলুগু চলচ্চিত্র "বোনি" (২০০৯)-এর মাধ্যমে অভিনয় জগতে কৃতির অভিষেক ঘটে। পরবর্তীতে তিনি কন্নড় চলচ্চিত্র ইন্ডাস্ট্রির একজন শীর্ষ অভিনেত্রী হয়ে ওঠেন। সম্প্রতি তিনি তামিল এবং হিন্দি চলচ্চিত্রে কাজ শুরু করেছেন।
কৃতি খরবন্দা ১৯৮৮ সালের ২৯ অক্টোবর ভারতের নতুন দিল্লিতে জন্মগ্রহণ করেন। তিনি তেলুগু চলচ্চিত্র বোনির মাধ্যমে আত্মপ্রকাশ করেন। যদিও নতুন আত্মপ্রকাশকারী হিসেবে তিনি বক্স অফিসে ব্যর্থ হন। পরবর্তীতে সহ-শিল্পী হিসেবে অভিনয় করেন পবন কল্যাণের সঙ্গে থীনমার চলচ্চিত্রে যার গড় আয় বেশি ছিল না। তিনি সফল তেলুগু আলা মোদালাইন্দি চলচ্চিত্রে অতিথি ভূমিকা পালন করেন এবং সহ-শিল্পী হিসেবে মনোজ মাঞ্চুর সাথে অভিনয় করেন মি. নুকায়্যা চলচ্চিত্রে।
মিষ্টি দই
মিষ্টি দই অথবা মিঠা দই (ইংরেজি: Mishti doi, হিন্দি: मिठा दहि, ওড়িয়া: ମିଠା ଦହି) হল ছানা, দুধ আর দই দিয়ে তৈরি একধরনের মিষ্টি। এই ধরনের দই সচরাচর পাওয়া যায় পশ্চিমবঙ্গ, ওড়িশা এবং বাংলাদেশ এই তিন জায়গায়। এটি তৈরি হয় দুধ, দই, ছানা, চিনি এই চার রকমের জিনিস দিয়ে।
মিষ্টি দই পশ্চিমবঙ্গ, ওড়িশা এবং বাংলাদেশএর একটি জনপ্রিয় মিষ্টান্ন। ফুটন্ত দুধ যখন একটু ঘন হয়ে আসে তখন তাঁর মধ্যে চিনি মিশিয়ে তৈরি করা হয় এই মিষ্টি দই এবং এই অবস্থায় সারা রাত রেখে দেওয়া হয় যাতে ওই মিশ্রণটি গেঁজিয়ে ওঠে। মাটির ভাঁড়ে সবসময় মিষ্টি দই রাখা হয় তার কারণ হল এই ভাঁড়ের বহুরন্ধ্র ভেদ করে জলীয় বাষ্প যে শুধুমাত্র ওই দই কে ঘন রাখতে সাহায্য করে তা নয়, এছাড়াও দই তৈরি করার জন্য সঠিক তাপমাত্রা প্রদান করে। প্রায়সময়য়েই এই দইয়ের সাথে এক চিমটি এলাচ মিশিয়ে একে রাখা হয় যাতে সুন্দর সুবাস উৎপন্ন হয়। বেকড দই পশ্চিমের একটি অনুরূপ প্রস্তুতি।
এছাড়াও দই হিন্দু ধর্মের এক সুপ্রসন্ন বলে মনে করা হয়। দুর্গাপুজো, কালীপূজো সবজায়গাতেই এই দইয়ের ব্যবহার দেখতে পাওয়া যায়।
সাউথ সিটি, কলকাতা
সাউথ সিটি হল কলকাতায় নির্মিত ৩১.১৪ একর জায়গা জুড়ে বিস্তৃত এক বহুতল কমপ্লেক্স। এটি কোলকাতায় যোধপুর পার্ক ও টালিগঞ্জ এলাকার নিকটবর্তী প্রিন্স আনয়ার শাহ রোডের ওপর অবস্থিত। এই বহুতল কমপ্লেক্সটি কোলকাতা শহরের একদম হৃদয়ে অবস্থিত।
এই বহুতলে আছে বিশাল এলাকা জুড়ে এক আবাসিক কমপ্লেক্স, যেখানে পাওয়া যায় বিনোদনমূলক সুবিধাবাদি, স্কুল, হাসপাতাল, শপিং মল এবং একটি সামাজিক ক্লাব।
এই আবাসিক কমপ্লেক্সে আছে ৫ টি আবাসিক টাওয়ার- ৩৬ তলা বিশিষ্ট ৪ টি আবাসিক টাওয়ার এবং ১৬ তলা বিশিষ্ট ১ টি আবাসিক টাওয়ার। ২০১৩ র হিসেব অনুযায়ী সাউথ সিটি পুর্ব ভারতের বৃহত্তম শপিং মল এবং এই আবাসিক টাওয়ার টি পুর্ব ভারতের উচ্চতম টাওয়ার ঠিক আর্বানা-এর পরেই। সাউথ সিটি আবাসিক কমপ্লেক্সটি ১১৭ মিটার উচ্চ। এর প্রথম, দ্বিতীয়, তৃতীয় ও চতুর্থ টাওয়ারের নামগুলো হল যথাক্রমে ওক, পাইন, ম্যাপেল ও সিডার। কমপ্লেক্সের মধ্যে বৃষ্টির জল ফসল করার ও ব্যবস্থাপনা আছে। ১৭০০ এর কাছাকাছি পরিবার এই আবাসিক কমপ্লেক্সে বসবাস করে।
সাউথ সিটি কোলকাতা শহরে একটি বেশ বড়ো ল্যান্ডমার্কে পরিণত হয়েছে।
সাউথ সিটি স্কুল ভারতীয় স্কুল সার্টিফিকেট পরীক্ষা বোর্ডের অধিভুক্ত এবং সেইসাথে একটি আন্তর্জাতিক বোর্ডের সাথেও যুক্ত।
সাউথ সিটি ক্লাবে কলকাতার সবচেয়ে বড় সুইমিং পুল আছে বলে ভাবা হয়। ক্লাবের সদস্য পদ এই টাওয়ারের বাসিন্দাদের জন্যও করা হয়েছে।
হাইল্যান্ড পার্ক, কলকাতা
হাইল্যান্ড পার্ক হল কলকাতার বুকে নির্মিত ৩২.১৪ একর জায়গা জুড়ে বিস্তৃত এক বহুতল কমপ্লেক্স। এটি কলকাতায় চক গড়িয়া এলাকায় ইস্টার্ন মেট্রোপলিটান বাইপাস এর ওপর অবস্থিত। এই বহুতলে আছে আবাসিক কমপ্লেক্স, একটি শপিং মল এবং 'কাউন্টি' নামক একটি সামাজিক ক্লাব অন্তর্ভুক্ত আছে।
এই কমপ্লেক্সে আছে ৯ টি টাওয়ার। সেগুলি হল 'পিক' (২৮ তলা, ৮৬ মিটার (২৮২ ফুট)), 'কেপ' (২৪ তলা, ৭৪ মিটার (২৪৩ ফুট)), 'ব্রুক' (২৪ তলা, ৭৪ মিটার (২৪৩ ফুট)), ফজোর্ড (২১ তলা, ৬৫ মিটার (২১৩ ফুট) ), বে (২১ তলা, ৬৫ মিটার (২১৩ ফুট)), গ্লেন (১৮ তলা, ৫৬ মিটার (১৮৪ ফুট)), আইল (১৮ তলা, ৫৬ মিটার (১৮৪ ফুট)), রিজ (১৮ তলা, ৫৬ মিটার (১৮৪ ফুট))) এবং লচ (১৮ তলা, ৫৬ মিটার (১৮৪ ফুট))। ওখানে মোট ৯৪১ টি আবাসিক ইউনিট আছে, এর সাথে আছে প্রমিত এপার্টমেন্ট, দ্বৈত এপার্টমেন্ট ও পেন্ট-হাউস।
হাইল্যান্ড পার্ক হল ইস্টার্ন মেট্রোপলিটান বাইপাসের ওপরে অবস্থিত অন্যতম গুরুত্বপূর্ণ জায়গা। এর ঠিক সামনে যে শপিংমলটা অবস্থিত সেটা প্রায় ১৭৫,০০০ বর্গফুট (১৬,২৫৮ বর্গমিটার) জায়গা জুড়ে অবস্থিত।
আফগানিস্তানের রাষ্ট্রপতিদের তালিকা
এই পাতাটি আফগানিস্তানের অ-রাজসিক রাষ্ট্র প্রধানদের একটি তালিকা। আফগানিস্তান ১৯৭৩ থেকে ১৯৯২ এবং ২০০১ থেকে বর্তমান পর্যন্ত সবিরাম প্রজাতন্ত্র ছিল। অন্যান্য সময়ে দেশটি বিভিন্ন সম্রাট, আমির, বাদশাহ ও (১৯৯০-এর দশকে) ইসলামী ধর্মশাসনের অধীন ছিল। আফগানিস্তানের বর্তমান সংবিধান অনুসারে রাষ্ট্রপতি সামরিক বাহিনী ও অপেক্ষাকৃত দূর্বল জাতীয় সংসদের অন্যান্য বিধানিক কার্যক্রমের প্রধান। যদিও অাফগানিস্তানের বিভিন্ন অঞ্চল ও এর প্রদেশের প্রশাসনিক ক্ষমতা বিতর্কিত।
বর্তমান রাষ্ট্রপতি হামিদ কারজাই ডিসেম্বর ৭, ২০০৪ সালে দেশটির ইতিহাসে প্রথমবারের মত গণতান্ত্রিক প্রক্রিয়ায় রাষ্ট্রপতি নির্বাচিত হন। আফগানিস্তানের জাতীয় সংসদ আফগানিস্তানের বিধানসভা। বর্তমান দ্বিক্ষ বিশিষ্ঠ এই বিধানসভাটি ২০০৫ সালের ১৮ই সেপ্টেম্বর নির্বাচিত হয়। আইনসভা তৈরির জন্য সর্বোচ্চ আদালতের সদস্যরা রাষ্ট্রপতি দ্বারা নির্বাচিত হন। নতুন বিচারবিভাগ ও সংসদ, উভয়ে মিলে দেশটিতে একটি নিরপেক্ষ সরকার প্রতিষ্ঠার চেষ্ঠা চালাচ্ছে যা এখন পর্যন্ত দেশটিতে ঘটেনি। এছাড়াও এই প্রক্রিয়াটি ২০০৪ সালে শুরু হওয়ায় অপেক্ষাকৃত নতুন, কারণ দশকের পর দশক ধরে বিভিন্ন দল ও গোষ্ঠীর সাথে যুদ্ধ করার পরই প্রক্রিয়াটি শুরু হয়। জাতিসংঘ, অন্যান্য সরকার ও বিভিন্ন সংস্থা দেশটিতে গণতন্ত্র পূণঃপ্রতিষ্ঠার জন্য কাজ করে যাচ্ছে।
জাকিয়া বারী মম
জাকিয়া বারী মম (জন্ম: ১৪ আগস্ট, ১৯৮৫) একজন বাংলাদেশী অভিনেত্রী এবং মডেল। তিনি ২০০৬ সালে "লাক্স চ্যানেল আই সুপারস্টার" সৌন্দর্য্য প্রতিযোগিতায় জয়লাভ করেন। ২০০৭ সালে তৌকির আহমেদ পরিচালিত দারুচিনি দ্বীপ চলচ্চিত্রে অভিনয়ের মধ্য দিয়ে চলচ্চিত্র জগতে তার আবির্ভাব ঘটে। এই চলচ্চিত্রের তার কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া ২০১৫ সালে "ছুঁয়ে দিলে মন" ছবিতে অভিনয় করে মেরিল-প্রথম আলো পুরস্কারের দর্শক জরিপ ও সমালোচক শাখায় শ্রেষ্ঠ অভিনেত্রীর পুরস্কার লাভ করেন। চলচ্চিত্রে অভিনয়ের পাশাপাশি তিনি টেলিভিশন নাটকেও কাজ করেছেন।
জাকিয়া বারী মম ১৯৮৫ সালের ১৪ আগস্ট বাংলাদেশের ঢাকার বাহরামপুরে জন্মগ্রহন করেন। তার বাবা মজিবুল বারী ও মা আয়েশা আক্তার। তার শৈশব কাটে ব্রাহ্মণবাড়িয়া জেলায়। ব্রাহ্মণবাড়িয়ার আলাউদ্দিন খাঁ সঙ্গীতাঙ্গনে নাচ শিখেন কবিরুল ইসলাম রতনের কাছে। প্রথম টেলিভিশনে আবির্ভূত হন ১৯৯৫ সালে। তিনি বাংলাদেশ টেলিভিশনের নতুন কুড়ি প্রতিযোগিতায় পুরস্কার লাভ করেন। এরপর ২০০৬ সালে লাক্স-চ্যানেল আই সুপারস্টার সৌন্দর্য্য প্রতিযোগিতায় জয়লাভ করেন। তিনি জাহাঙ্গীরনগর বিশ্ববিদ্যালয় থেকে নাট্য এবং নাট্যতত্ত্ব বিভাগে ২০১০ সালে স্নাতক আর ২০১২ সালে স্নাতকোত্তর পাশ করেন।
জাকিয়া বারী মম ২০০৬ সালে লাক্স-চ্যানেল আই সুপারস্টার সৌন্দর্য্য প্রতিযোগিতায় জয়লাভের ফলে, হুমায়ূন আহমেদ রচিত ও তৌকির আহমেদ পরিচালিত দারুচিনি দ্বীপ চলচ্চিত্রে প্রধান চরিত্রে অভিনয়ের সুযোগ পান মম। এই চলচ্চিত্রে জরি চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এরপর তিনি নাটকে অভিনয় করা শুরু করেন। তার অভিনীত স্বর্ণমায়া, বিবর, নীড় নাটকগুলো তাকে জনপ্রিয়তা এনে দেয়।
২০১৩ সালে সঙ্গীতশিল্পী তাহসানের বিপরীতে "নীলপরী নীলাঞ্জনা" ও "এক্লিপস" নাটকে অভিনয় করেন। পাশাপাশি "ভালোবাসার চতুষ্কোণ" ধারাবাহিক নাটকে কাজ করেন। ২০১৪ সালে যায়েদ খানের বিপরীতে "প্রেম করব তোমার সাথে" চলচ্চিত্রে অভিনয় করেন। ২০১৫ সালে দীর্ঘদিন পর "দ্বিতীয় কুসুম" ধারাবিহিক নাটকে অভিনয় করেন। পাশাপাশি ব্যস্ত ছিলেন শিহাব শাহীন পরিচালিত "ছুঁয়ে দিলে মন" চলচ্চিত্র নিয়ে। রোমান্টিক ঘরানার এ চলচ্চিত্রে তার বিপরীতে অভিনয় করেন আরিফিন শুভ। এই চলচ্চিত্রে অভিনয়ের জন্য তিনি মেরিল প্রথম আলো পুরস্কার-এ শ্রেষ্ঠ অভিনেত্রী বিভাগে দর্শক জরিপ ও সমালোচক পুরস্কার অর্জন করেন।
২০১৬ সালে রবীন্দ্রনাথ ঠাকুরের জন্মদিনে বেসরকারী চ্যানেল আরটিভির জন্য নির্মিত "অপরিচিতা" নাটকে তাকে দেখা যায়। নাট্যকার সুমন আনোয়ারের নির্দেশনায় তার বিপরীতে অভিনয় করেন রওনক হাসান। এই বছর ঈদুল ফিতর উপলক্ষে নাট্যকার সুমন আনোয়ার নির্মিত পাঁচটি নাটকে অভিনয় করেন। নাটকগুলো হল "ফুলমতি", "আশার আলো", "হলুদ বসন্ত", "নীল দুপুর", "আবর্ত"। এছাড়াও ঈদুল ফিতর উপলক্ষে তাহসানের বিপরীতে তিন বছর পর নাগরিক মানুষের জীবন নিয়ে চিত্রিত "এখন আর রূপকথা হয় না" নাটকে অভিনয় করেন।
মম ২০১৮ সালে নাট্য নির্মাতা অরুণ চৌধুরীর প্রথম চলচ্চিত্র "আলতা বানু"-এ আলতা চরিত্রে অভিনয় করেন। একই বছর রাজনৈতিক প্রেক্ষাপটে নির্মিত "দহন" ছবিতে তাকে সাংবাদিক মায়া চরিত্রে দেখা যায়। বছরের শেষে মুক্তি পায় তার অভিনীত ভৌতিক-থ্রিলার চলচ্চিত্র "স্বপ্নের ঘর"।
মম ২০১০ সালের ৩১শে মার্চ এজাজ মুন্নাকে বিয়ে করেন। ২০১১ সালের ২রা মার্চ তাদের একমাত্র ছেলে উদ্ভাস জন্মগ্রহণ করে।
হাজেল কিচ
হাজেল কিচ একজন ব্রিটিশ অভিনেত্রী ও মডেল। তিনি রোজ দোন নামে ১৯৮৭ সাল নাগাদ জন্মগ্রহণ করেন। তিনি বিল্লা ও বডিগার্ড ছবিতে কাজ করার পাশাপাশি সুজুকি বিজ্ঞাপনচিত্রেও কাজ করেন। কিচ কাহি পে নিগাহে শিরোনামে একটি মিউজিক ভিডিওতে আইটেম হিসেবে অভিনয় করেন।
কিমিগায়ো
কিমিগায়ো জাপান-র জাতীয় সঙ্গীত।
শিলীভূত কাঠ
শিলীভূত কাঠ বা 'শিলায়িত কাঠ' () হচ্ছে কোনো অঞ্চলের ফসিল হয়ে যাওয়া বিশেষ ধরনের কাঠের নাম। এই শব্দটি এসেছে তাঁর গ্রিক উৎস পেট্রো ("petro") থেকে যার অর্থ "পাথর" বা "শিলা"; আক্ষরিকভাবে যার অর্থ "কাঠের পাথরে রূপান্তর"। এটি কোনো গাছ বা গাছের মতো উদ্ভিদের খনিজায়ন প্রক্রিয়ায় সম্পূর্ণরূপে শিলায় পরিবর্তিত হওয়া। বাংলাদেশের কুমিল্লা জেলার লালমাই-ময়নামতি অঞ্চলে প্রচুর পরিমাণে এই ধরনের সিলিকায়িত কাঠ বা শিলায়িত কাঠ পাওয়া যায়। স্থানীয়ভাবে এই প্রস্তরীভূত শিলাকে ‘অসুরের হাড্ডি’ বলা হয়। এছাড়া বরেন্দ্রভূমি ও মধুপুর গড়েও এগুলো পাওয়া যায়।
উপাদানসমূহ যেমন ম্যাঙ্গানিজ, লোহা, এবং তামা শিলীভবনের প্রক্রিয়ার সময় জল/কাদায় সংরক্ষিত কাঠের বিভিন্ন রং দেয়। বিশুদ্ধ কোয়ার্টজ স্ফটিক বর্ণহীন হয়, কিন্তু যখন দূষণকারী প্রক্রিয়া যোগ করা হয়, তখন স্ফটিক একটি হলুদ, লাল, বা অন্য কোন আভা নেয়।
বাংলার রোমানীকরণ
বাংলার রোমানীকরণ বা বাংলা ভাষার রোমানীকরণ হচ্ছে, বাংলা লিপিকে রোমান লিপিতে রূপান্তর এবং উপস্থাপন করা। বাংলা ভাষার রোমানীকরণ অবাঙালি পাঠকদেরকে বাংলা ভাষার উচ্চারণগুলি বুঝতে সাহায্য করে।
স্বরলিপি
স্বরলিপি হল লিখিত চিহ্নের দ্বারা সাঙ্গীতিক স্বরকে লিপিবদ্ধ করার পদ্ধতি। বহু প্রাচীন সভ্যতায় বিভিন্ন প্রতীকের সাহায্যে সুর লিপিবদ্ধ করার প্রচলন থাকলেও তা আধুনিক স্বরলিপির মত স্বয়ংসম্পূর্ণ ছিল না। মধ্যযুগীয় ইউরোপে প্রথম স্বয়ংসম্পূর্ণ স্বরলিপি লিখন পদ্ধতি গড়ে ওঠে এবং পরবর্তীকালে তা সমগ্র বিশ্বের বিভিন্ন ধরণের সঙ্গীতে গৃহীত হয়।
স্বরলিপি লিখন পদ্ধতি ২ প্রকার
ভারতে আকারমাত্রিক স্বরলিপি উদ্ভাবন করেন দ্বিজেন্দ্রনাথ ঠাকুর এবং পরবর্তীকালে তাঁর অনুজ জ্যোতিরিন্দ্রনাথ ঠাকুর সেই পদ্ধতির উন্নয়ন করেন। এই পদ্ধতির স্বরলিপিতে আ-কার (া)-এর মত চিহ্ন ব্যবহার করে তালের মাত্রা চিহ্নিত করা হয় এবং এ কারণেই এই পদ্ধতির নাম "আকারমাত্রিক"। এই পদ্ধতিতে সাতটি শুদ্ধ স্বর এবং পাঁচটি বিকৃত স্বর মিলিয়ে মোট বারোটি স্বর লিখিত হয় আ-কার সহযোগে। স্বরগুলি লিখিত হয় এইভাবে,
সা (ষড়্‌জ বা খরজ) ----- ময়ূরের ধ্বনি হতেঋা (কোমল ঋষভ) রা (শুদ্ধ ঋষভ বা রেখাব)----- বৃষভের ডাক হতে জ্ঞা (কোমল গান্ধার), গা (শুদ্ধ গান্ধার) ----- ছাগলের ডাক হতেমা (শুদ্ধ মধ্যম) ----- শৃগালের ডাক হতে হ্মা (তীব্র বা কড়ি মধ্যম), পা (পঞ্চম) ----- কোকিলের ধ্বনি হতেদা (কোমল ধৈবত), ধা (শুদ্ধ ধৈবত) ----- ঘোড়ার ডাক হতে ণা (কোমল নিষাদ), না (শুদ্ধ নিষাদ বা নিখাদ)----- হাতির ডাক হতে মন্দ্র সপ্তক বা উদারার স্বর চিহ্নিত করতে স্বরের নিচে হসন্ত (্)-এর মত চিহ্ন ব্যবহৃত হয় এবং তার সপ্তক বা তারার স্বর চিহ্নিত করতে স্বরের উপরে রেফ ( র্‍ )-এর মত চিহ্ন ব্যবহৃত হয়। তিনটি সপ্তকে পৃথক ভাবে লিখিত ১২টি স্বর নিচে দেওয়া হল:
রবীন্দ্রনাথ ঠাকুর রচিত গান অর্থাৎ রবীন্দ্রসংগীত সহ অন্যান্য সমস্ত বাংলা গানে এই পদ্ধতিতে স্বরলিপি লিখিত হয়।
শিলীভূত বন জাতীয় উদ্যান
শিলীভূত বন জাতীয় উদ্যান () হচ্ছে মার্কিন যুক্তরাষ্ট্রের অ্যারিজোনা অঙ্গরাজ্যের নাভাযো ও অ্যাপাচি কাউন্টির একটি জাতীয় উদ্যান।
হাঞ্জা
হাঞ্জা (হাঙ্গুল্: , হাঞ্জা: ) কোরীয় ভাষার প্রাচীনকালে ব্যবহৃত ছবি-অক্ষর লিপি। হাঞ্জা ছবি-অক্ষর লিপি কোরীয় ভাষাতে হচ্ছে গৃহীত চীনা ছবি-অক্ষর লিপি। হাঙ্গুল্ হচ্ছে কোরীয় ভাষার বর্তমানের ব্যবহারিত বর্ণমালা লিপি লিপি। ১৮৯৪ সালে হাঙ্গুল্ হাঞ্জার উপরে আনুষ্ঠানিকভাবে গৃহীত হয়। ১৮৯৪ সাল থেকে হাঞ্জার ব্যবহার আনুষ্ঠানিকভাবে থেমে যায়।
কানা (জাপানি লিপি)
কানা হচ্ছে জাপানি ভাষার ৩টি ব্যবহারিত লিপি থেকে ২টি ব্যবহারিত শব্দলিপির জুড়ি।
কানা জুড়ির ভাগ হল:
"হিরাগানা এবং কাতাকানার যুক্ত নাম হল কানা।"
গুলশান গ্রোভার
গুলশান গ্রোভার (ইংরেজী: Gulshan Grover) (জন্ম ২১ সেপ্টেম্বর ১৯৫৫) একজন ভারতীয় অভিনেতা যিনি ৪০০ এরো বেশি সিনেমায় অভিনয় করেছেন। তিনিই ভারতীয় প্রথম অভিনেতাদের একজন যারা বলিউড থেকে হলিউড এবং আন্তর্জাতিক চলচ্চিত্রে সফলতা লাভ করেছে। এছাড়া তিনি বলিউডে "খারাপ মানব" ("Bad Man") নামে পরিচিত।
কানা (দ্ব্যর্থতা নিরসন)
কানা বলতে বোঝাতে পারে
চিত্রলিপি
চিত্রলিপি এক ধরনের লিখন পদ্ধতি বা লিপি যেখানে একটি অক্ষর বা বর্ণ দিয়ে সম্পূর্ণ একটি শব্দকে অথবা একটি রূপমূলকে (শব্দাংশকে) প্রকাশ করা হয়। এই চিত্রলিপিগুলির অক্ষরগুলি আঁকা ছবি থেকে উদ্ভূত হয়।
শেরিল কারা স্যান্ডবার্গ
শেরিল কারা স্যান্ডবার্গ (/ˈsændbərɡ, bərɡ/) (জন্ম ২৮শে আগস্ট, ১৯৬৯) একজন আমেরিকান মহিলা ব্যবসায়ী। ২০১৩ সালের আগস্ট অনুযায়ী তিনি ফেসবুকের প্রধান অপারেটিং অফিসার। ২০১২ সালের জুনে তিনি পরিচালনা বোর্ডের বিদ্যমান সদস্যদের দ্বারা নির্বাচিত হয়ে প্রথম নারী সদস্য হিসেবে ফেসবুক বোর্ডে যোগদান করেন। ফেসবুকের আগে তিনি অনলাইন সেলস এন্ড অপারেশনের ভাইস প্রেসিডেন্ট ছিলেন। তিনি গুগলের সহপ্রতিষ্ঠান গুগল অর্গানাইজেশনের সাথেও জড়িত ছিলেন। গুগলের পূর্বে তিনি ইউনাইটেড স্টেটস সেক্রেটারি অফ ট্রেজারিতে প্রধান হিসেবে কাজ করেন। ২০১২ সালে তিনি টাইমস ম্যাগাজিনের মতে বিশ্বের সবচেয়ে প্রভাবশালী ১০০ জনের মধ্যে তালিকাভুক্ত হন। জানুয়ারী, ২০১৪ সালের হিসাব অনুযায়ী তার সম্পত্তির পরিমাণ ১ বিলিয়ন আমেরিকান ডলারেরও বেশি। তার প্রধান অর্থের উৎস হল ফেসবুক ও অন্যান্য কোম্পানির শেয়ার।
শেরিল স্যান্ডবার্গ ১৯৬৯ সালের ২৮ আগস্ট যুক্তরাষ্ট্রের ওয়াশিংটনে জন্মগ্রহণ করেন। তার আরও এক ভাই ও বোন রয়েছেন। ভাইয়ের নাম ডেবিড এবং বোনের নাম মিচেল। তার বয়স যখন ২ বছর তখন তার বাবা-মা নর্থ মিয়ামি বীচ থেকে ওয়াশিংটনে চলে আসেন। তিনি ২৫ বছর বয়সে বিশ্বের খ্যাতনামা হার্ভার্ড বিশ্ববিদ্যালয় থেকে উচ্চশিক্ষা নেন।
হার্ভার্ড থেকে গ্রাজুয়েশন শেষ করে যোগ দেন বিশ্ব ব্যাংকে। তার ২০০৪ সালে যোগ দেন বিশ্বের প্রধান সার্চ ইঞ্জিন ‘গুগল’ এ। তিনি সার্চ ইঞ্জিন গুগলের 'গ্লোবাল অনলাইন সেলস' এর ভাইস প্রেসিডেন্টের দায়িত্ব পালন করেন। গুগলে চাকরি নেয়ার আগে স্যান্ডবার্গ যুক্তরাষ্ট্রের অর্থমন্ত্রীর চীফ অব স্টাফ হিসেবে কাজ করেছেন। ৪ বছর সেখানে চাকরি করার পর ২০০৮ সালে যোগ ফেসবুকে। স্বয়ং মার্ক জুকারবার্গই তাকে গুগল থেকে ফেসবুকে নিয়ে আসেন। ওই বছর ‘ওম্যান ইন টেকনোলজি, ইন্টারন্যাশনাল’ বিশ্বপ্রযুক্তিতে শীর্ষ ১০ ক্ষমতাবান নারীর তালিকায় চলে আসেন তিনি। ফেসবুকের চিফ অপারেটিং অফিসার পদে দায়িত্ব পালনে শেরিল স্যান্ডবার্গ বিপণন, বিকিকিনি, লোকসম্পদ, লোকনীতি এবং যোগাযোগের বিষয়গুলো সরাসরি তত্ত্বাবধান করেন। নিত্যদিনই ফেসবুকে অনলাইনে সার্চ ইঞ্জিন ক্রয়-বিক্রয়ে নিত্যনতুন প্রযুক্তি উদ্ভাবনে অবদান রেখে চলেছেন এ নারী প্রযুক্তিবিদ। প্রতিষ্ঠানের তথ্যানুযায়ী ২০১১ সালে তিনি সবচেয়ে বেশি বেতনের কর্মকর্তার মর্যাদা পান। এ বছর ফেসবুক থেকে বেতন হিসেবে শেরিল তিন কোটি ৯০ লাখ ডলার সম্মানী পেয়েছেন। ২০১২ সালের জুনে তিনি ফেসবুক কোম্পানির পরিচালনা পর্ষদের একজন প্রভাবশালী সদস্য নির্বাচিত হন। ফেসবুক ছাড়াও তিনি ওয়াল্ট ডিজনি ও উইমেন ইন্টারন্যাশনালের পরিচালনা পর্ষদের সদস্য।
ব্লুমবার্গ এর এক প্রতিবেদনে শেরিল স্যান্ডবার্গকে বিশ্বের অন্যতম কম বয়সী বিলিয়নেয়ার হিসেবে উল্লেখ করেন। তাঁর সম্পদের পরিমাণ এক বিলিয়ন বা ১০০ কোটি ডলার অতিক্রম করেছে। শেরিলের এ ধনী হওয়ার পেছনে রয়েছে জনপ্রিয় সামাজিক যোগাযোগমাধ্যম ফেসবুকের শেয়ার। জানা গেছে শেরিলের প্রায় এক কোটি ২৩ লাখ ফেসবুক শেয়ার রয়েছে। সম্প্রতি এ শেয়ারগুলোর মূল্য বৃদ্ধিই তাঁর অর্থবিত্তের কারণ। ব্লুমবার্গ বিলিয়নেয়ার্স ইনডেস্ক ইতিমধ্যেই ৪৪ বছর বয়সী শেরিলকে বিশ্বের অন্যতম তরুণ বিলিয়নেয়ার হিসেবে অন্তর্ভুক্ত করেছে। ২০১৪ সালে ফোর্বস ম্যাগাজিন আরেক প্রতিবেদনে তাকেই বিশ্বের সবচেয়ে কম বয়সী বিলিয়নিয়ার নারী হিসেবে আখ্যায়িত করেন।
১৯৯৩ সালে ব্রেইন ক্রাফ এর সাথে বিবাহ বন্ধনে আবদ্ধ হন তিনি। তার পরের বছর ১৯৯৪ সালে তাদের মধ্যে বিচ্ছেদ ঘটে। ২০০৪ সালে ডেভিড গোল্ডবার্গকে বিয়ে করেন তিনি। পারিবারিক জীবনে তিনি এক ছেলে এবং এক মেয়ে সন্তানের মা।
ধ্বনিদলভিত্তিক লিপি
কোনও একটি ভাষার ধ্বনিদলভিত্তিক লিপি (ইংরেজি syllabary) হচ্ছে এমন কিছু লিখন প্রতীকের সমষ্টি বা সেট, যেগুলির প্রতিটি ঐ ভাষার ধ্বনিদলগুলিকে প্রতিনিধিত্ব করে, যে ধ্বনিদলগুলিকে পরপর সাজিয়ে ভাষাটির শব্দগুলি গঠন করা হয়।
ধ্বনিদলভিত্তিক লিপিতে এক-একটি প্রতীককে ধ্বনিদল অক্ষর বলা হয়। সাধারণত একটি ধ্বনিদল অক্ষরে একটি ব্যঞ্জনধ্বনিকে ও একটি স্বরধ্বনি যুক্ত অবস্থায় থাকে এবং স্বরধ্বনিটি ব্যঞ্জনধ্বনিটিকে অনুসরণ করে। অর্থাৎ এটি "ব্য-স্ব" ধরনের একটি অক্ষর। তবে অনেক ধ্বনিদলভিত্তিক লিপিতে অন্যান্য ধ্বনিসমষ্টি যেমন ব্য-স্ব-ব্য, ব্য-স্ব-সুর, এবং শব্দশেষের নাসিক্যব্যঞ্জন ইত্যাদিও দেখতে পাওয়া যায়।
শব্দীয় বর্ণমালা লিপি
শব্দীয় বর্ণমালা লিপি হচ্ছে এমন লিপি পদ্ধতি যেখানে স্বরবর্ণ এবং ব্যঞ্জনবর্ণ আলাদা হয়ে থাকে, আর প্রতিটি অক্ষরের পরিচিতি তার স্বরের মুল্যের ভিত্তি হয়। বর্ণমালা পরিচয়ে স্বরবর্ণ এবং ব্যঞ্জনবর্ণ আলাদা করে তালিকাভুক্ত করা থাকে। শব্দীয় বর্ণমালা লিপিগুলোর একটি বিশেষ বৈশিষ্ট্য হল, প্রতিটি স্বরবর্ণের বৈশিষ্ট্যসূচক চিহ্ন থাকে এবং প্রতিটি ব্যঞ্জনবর্ণের একটি সহজাত স্বরশব্দ পূর্বনির্ধারিত থাকে। এই বিষয়ে শব্দীয় বর্ণমালা লিপি পদ্ধতির বিপরীতে অশব্দীয় বর্ণমালা লিপি পদ্ধতি।
আরবি সংখ্যা পদ্ধতি
আরবি সংখ্যা পদ্ধতি বিশ্বের সবচেয়ে বেশি ব্যবহাত সংখ্যা পদ্ধতি। এর ব্যবহার অনেক ভাষায় দেখা যায়। পদ্ধতিটিতে দশটি অঙ্ক আছে: ০, ১, ২, ৩, ৪, ৫, ৬, ৭, ৮ এবং ৯। এ পদ্ধতিতে একাধিক অঙ্ককে পাশাপাশি বসিয়ে একটি মাত্র সংখ্যা হিসেবে পড়া হয়। সংখ্যাটিতে অঙ্কের অবস্থান অনুযায়ী সেটির মান নিরূপণ করা হয়। শূন্যের প্রতীক পদ্ধতিটির সাফল্যের চাবিকাঠি। ৫০০ খ্রিস্টাব্দের দিকে ভারতীয় উপমহাদেশের গণিতবিদেরা পদ্ধতিটি উদ্ভাবন করেন। এ কারণে এটিকে হিন্দু-আরবি সংখ্যা পদ্ধতি বা হিন্দু সংখ্যা পদ্ধতিও বলা হয়। মধ্যপ্রাচ্যে প্রথমে বাগদাদের গণিতবিদেরা সংখ্যা পদ্ধতিটি গ্রহণ করেন এবং আরও পশ্চিমের আরবদের কাছে এটিকে ছড়িয়ে দেন। উত্তর আফ্রিকার বেজাইয়া শহরে ইতালীয় পণ্ডিত ফিবোনাচ্চি প্রথম এই সংখ্যা পদ্ধতির সাথে পরিচিত হন। তাঁর কাজের মাধ্যমে সমস্ত ইউরোপ পদ্ধতিটির সাথে পরিচিত হয়।
বাংলা সংখ্যা পদ্ধতি
বাংলা সংখ্যা পদ্ধতি বা বাংলা সংখ্যাসমূহ বাংলা, সিলেটি, অসমীয়া, বিষ্ণুপ্রিয়া মণিপুরী এবং মৈতৈ ভাষাসমূহে ব্যবহৃত সংখ্যা পদ্ধতি। বাংলা ও অসমীয়া ভাষায় এই সংখ্যা পদ্ধতিই সাধারণভাবে প্রায় সব ক্ষেত্রেই ব্যবহৃত হয়। আধুনিক পৃথিবীর অন্যান্য আরও বহু ভাষার মতো আরবি সংখ্যা পদ্ধতির ব্যাপকতর ব্যবহারে এই সংখ্যা পদ্ধতির ব্যবহার চাপা পড়ে যায়নি।
!বাংলা সংখ্যা || হিন্দু-আরবি সংখ্যা || বাংলা শব্দ || বাংলার রোমানীকরণ || অসমীয়া শব্দ || অসমীয়ার রোমানীকরণ || সিলেটি শব্দ || সিলেটির রোমানীকরণ
এস. রবি
সুন্দরাম রবি (; জন্ম: ২২ এপ্রিল, ১৯৬৬) কর্ণাটকের জন্মগ্রহণকারী ভারতের আন্তর্জাতিক ক্রিকেট আম্পায়ার। তাঁর পুরো নাম রবি সুন্দরম। তিনি অক্টোবর, ২০১৪ সাল পর্যন্ত পনেরটি একদিনের আন্তর্জাতিক, বারোটি টুয়েন্টি২০ আন্তর্জাতিক এবং ইন্ডিয়ান প্রিমিয়ার লীগের ৫৩টি খেলায় আম্পায়ারের দায়িত্ব পালন করেছেন।
র‌্যানমোর মার্টিনেজ
র‌্যানমোর এথলসন জন মার্টিনেজ (জন্ম: ২৪ জুন, ১৯৬৭) কলম্বোয় জন্মগ্রহণকারী শ্রীলঙ্কার সাবেক প্রথম-শ্রেণীর ক্রিকেটার। বর্তমানে তিনি আন্তর্জাতিক ক্রিকেট অঙ্গনে আম্পায়ারের দায়িত্ব পালন করছেন। ঘরোয়া ক্রিকেটে তিনি সেবাস্টিযানিটেজ ক্রিকেট ও অ্যাথলেটিক ক্লাবের হয়ে ফাস্ট-বোলাররূপে খেলেছেন। তবে, স্বল্পকালীন সময়ে তিনি মাত্র চারটি প্রথম-শ্রেণীর ক্রিকেটে প্রতিনিধিত্ব করতে পেরেছেন।
পিঠের ব্যথার দরুন তাঁকে জোরপূর্বক ক্রিকেট খেলা থেকে অবসর গ্রহণ করতে হয়। ১৯৮৫ সালে কলম্বোর সেন্ট পিটার্স কলেজকে রানার্স-আপ করান। এরপর ঐ বছরই তিনি শ্রীলঙ্কার অনূর্ধ্ব-১৯ ক্রিকেট দলের হয়ে অস্ট্রেলিয়া এবং ১৯৮৭/৮৮ মৌসুমে অনূর্ধ্ব-২৩ দলের হয়ে পাকিস্তান সফর করেন। ১৯৮৪ সালে ক্রিকেট থেকে স্বেচ্ছায় অবসর নেয়ার পূর্বে এসএসসি, নেগোম্বো সিসি এবং সেবাস্টিয়ানিটিজের হয়ে খেলেন।
১৯৯৬ সালে আম্পায়ার হিসেবে মাঠে নামেন ও ২০০০ সালে প্রাথমিক বিভাগে উত্তীর্ণ হন। আন্তর্জাতিক স্তরে ক্রিকেটার হিসেবে নিজের সক্ষমতা প্রমাণ করতে পেরেছেন মার্টিনেজ। এরফলে তিনি আইসিসি’র আম্পায়ারদের আন্তর্জাতিক তালিকায় নাম অন্তর্ভুক্ত করতে সক্ষম হয়েছেন। ৫০,০০০ দর্শকের সম্মুখে আবুধাবিতে অনুষ্ঠিত ইউরো এশিয়া কাপের একদিনের আন্তর্জাতিক প্রতিযোগিতার চূড়ান্ত খেলায় ভারত-পাকিস্তানের খেলায় আম্পায়ারিত্ব করেছিলেন। এছাড়াও নেপালে অনুষ্ঠিত আন্তঃমহাদেশীয় প্রতিযোগিতা ও ২০০৩ সালে বাংলাদেশের ঘরোয়া ক্রিকেট প্রতিযোগিতায়ও তিনি সফলভাবে খেলা পরিচালনা করেছেন।
কৃষমার স্যান্তোকি
কৃষমার স্যান্তোকি (জন্ম: ২০ ডিসেম্বর, ১৯৮৪) জামাইকার ক্লেয়ারডন এলাকায় জন্মগ্রহণকারী আন্তর্জাতিকমানের ক্রিকেটার। আন্তর্জাতিক ক্রিকেট অঙ্গনে ওয়েস্ট ইন্ডিজ ক্রিকেট দলে জ্যামাইকার প্রতিনিধিত্ব করছেন। দলে তিনি মূলতঃ বোলার হিসেবে অবতীর্ণ হয়েছেন। নীচের সারির বামহাতি ব্যাটসম্যান স্যান্তোকি বামহাতে মিডিয়াম পেস বোলিং করে থাকেন।
সেপ্টেম্বর, ২০১১ সালে টুয়েন্টি২০ আন্তর্জাতিকে ইংল্যান্ড ক্রিকেট দলের বিপক্ষে অভিষেক ঘটে তার। ঐ খেলায় তিনি ১৭ রানের বিনিময়ে ১ উইকেট লাভ করেছিলেন ও তার দল জয়লাভ করেছিল।
রঞ্জন মাদুগালে
রঞ্জন সেনেরাথ মাদুগালে (; জন্ম: ২২ এপ্রিল ১৯৫৯) শ্রীলঙ্কার ক্যান্ডিতে জন্মগ্রহণকারী সাবেক ক্রিকেটার। ১৯৭৯ থেকে ১৯৮৮ সালের মধ্যবর্তী সময়কালে আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের প্রতিনিধিত্ব করেছেন। শ্রীলঙ্কা ক্রিকেট দলের সাবেক অধিনায়ক ছিলেন তিনি। ১৯৮২ সালে শ্রীলঙ্কার অভিষেক টেস্ট ক্রিকেট ম্যাচের সদস্য হবার গৌরব অর্জন করেন। পরবর্তীতে ১৯৯৩ সালে আইসিসি’র ম্যাচ রেফারির ভূমিকায় অবতীর্ণ হন।
মাদুগালে ১৯৭৯ সালে আইসিসি ট্রফি’র চূড়ান্ত খেলায় কানাডা ক্রিকেট দলের বিপক্ষে আন্তর্জাতিক খেলায় অভিষিক্ত হন। ১৯৭৯ সালের প্রুডেন্সিয়াল বিশ্বকাপের ৯ম খেলায় ভারতের বিপক্ষে একদিনের আন্তর্জাতিকে রঞ্জন গুণতিলকে’র সাথে তাঁরও একদিনের আন্তর্জাতিকে অভিষেক ঘটে। খেলায় তিনি ২০ বল খেলে মাত্র ৪ রান সংগ্রহ করে অমরনাথের বলে উইকেট-কিপার সুরিন্দর খান্না’র হাতে ধরা পড়ে প্যাভিলিয়নে ফেরত যান। তা স্বত্ত্বেও তাঁর দল ৪৭ রানের ব্যবধানে জয়ী হয়ে অঘটন ঘটায়।
১৯৮২ সালে শ্রীলঙ্কা টেস্ট ক্রিকেট দলের সূচনা খেলায় প্রথম ইনিংসে ৬৫ রানসহ অর্জুনা রানাতুঙ্গা’র সাথে ৯৯ রানের জুটি গড়েন। সমগ্র খেলোয়াড়ী জীবনে তিনি ২১ টেস্ট ও ৬৩ ওডিআইয়ে প্রতিনিধিত্ব করেন। এছাড়াও, ২টি টেস্ট ও ১৩টি ওডিআইয়ে শ্রীলঙ্কা দলের নেতৃত্ব দেন তিনি। ১৯৮৫ সালে ভারতের বিপক্ষে সিরিজের পর তিনি টেস্টে মাত্র দুইটি অর্ধ-শতক করেছিলেন। ১৯৮৮ সালে আন্তর্জাতিক ক্রিকেট খেলায় থেকে অবসর গ্রহণ করেন মাদুগালে।
খেলোয়াড়ী জীবন থেকে অবসর গ্রহণের পর তিনি একটি বহুজাতিক প্রতিষ্ঠানে মার্কেটিং একজিকিউটিভের দায়িত্ব পালন করেন। কিন্তু ক্রিকেট মাঠের প্রতি তাঁর আসক্তি আরও বৃদ্ধি পেতে থাকে। এরফলে ১৯৯৩ সালে আন্তর্জাতিক ক্রিকেট কাউন্সিল কর্তৃক ম্যাচ রেফারি হিসেবে মনোনীত হন। আইসিসি’র সুনাম ও মর্যাদা বৃদ্ধিতে তিনি কাজ করতে থাকেন। ২০০১ সাল থেকে তিনি আইসিসি’র প্রধান ম্যাচ রেফারি হিসেবে কার্যসম্পাদন করে যাচ্ছেন। এ পর্যন্ত তিনি ৭৭ টেস্ট ও ১৬৯ একদিনের আন্তর্জাতিকে রেফারির দায়িত্বে ছিলেন যা তাঁর অংশগ্রহণকৃত মোট খেলার চেযেও বেশী। ১৯৯৯-২০০০ মৌসুমে অস্ট্রেলিয়ায় ভারত সফরকালে এশীয় দলের বিপক্ষে অবস্থান নিয়ে বিতর্কে পরিণত হয়েছিলেন তিনি।
মরিস হিলকুইট
মরিস হিলকুইট () (১৮৬৯-১৯৩৩) ছিলেন বিশ শতকের প্রথমাংশের মার্কিন যুক্তরাষ্ট্রের সমাজতান্ত্রিক দলের প্রতিষ্ঠাতা ও নেতা এবং নিউইয়র্ক শহরের নিম্ন পূর্ব দিকের নামকরা শ্রমিক আইনজীবী। ১৯১৭ সালের নভেম্বরে তিনি যুদ্ধ-বিরোধী প্লাটফর্ম চালান এবং সেসময় হিলকুইট নিউইয়র্ক শহরের মেয়র নির্বাচনে সমাজতান্ত্রিক প্রার্থী হিসেবে ১০০,০০-এর অধিক ভোট লাভ করেন। তিনি প্রথম জীবনে মার্কসবাদের সংগে যোগ দেন, পরে সংস্কারবাদ ও সুবিধাবাদে অধঃপতিত হন।
নভেম্বর ১৯১৭ সালে, একটি যুদ্ধবিরোধী প্ল্যাটফর্মের উপর চলমান, হিলকুইট নিউ ইয়র্ক সিটি মেয়র পদে প্রতিদ্বন্দিতা করে সমাজতান্ত্রিক প্রার্থী হিসেবে পেয়েছিলেন ১০০,০০০ অধিক ভোট। হিলকুইট আবার নিউ ইয়র্কের মেয়র পদের জন্য ১৯৩২ সালে প্রতিদ্বন্দিতা করেন। মধ্যে তিনি তার জীবনের বিভিন্ন সময়ে মোট পাঁচবার মার্কিন কংগ্রেসের প্রার্থী হিসেবে দাঁড়িয়েছিলেন।
মরিস হিলকুইট মার্কিন হিব্রু ট্রেডস, একটি গার্মেন্ট শ্রমিক ইউনিয়ন ১৮৮৮ সালে গঠন করতে সাহায্য করেন। যখন "Arbeiter Zeitung" পত্রিকার জন্য তিনি লেখালেখি করছিলেন। তিনি ১৮৯৩ সালে নিউ ইয়র্ক ইউনিভার্সিটি ল স্কুল থেকে স্নাতক হন।তাকে একই বছরের নভেম্বরে নিউইয়র্ক স্টেট আইনজীবী সমিতির সদস্য হিসেবে ভর্তি করা হয়।
প্লেটোনিক ভালোবাসা
প্লেটোনিক ভালোবাসা বা বায়বীয় ভালোবাসা () হ'ল সেই শুদ্ধতম ভালোবাসা যাতে কামনা বাসনার কোনও স্থান নেই। এ শব্দটির উৎপত্তি মূলত প্লেটোর "প্লেটোনিজম" মতবাদ থেকে যাতে বলা হয় এমন প্রকার ভালোবাসার কথা যাতে প্রেমিক-প্রেমিকা ভালোবাসার সর্ব্বোচ পর্যায়ে প্রবেশ করবে কিন্তু শরীর নামক বস্তুটি থাকবে অনুপস্থিত। যে প্রেমে শরীর বিষয়টি অনুপস্থিত অথচ প্রেমের স্বাদ বা রস আস্বাদন করা যায় ষোলো আনা, এমন প্রেমই একমাত্র প্লেটোনিক প্রেম বা বায়বীয় ভালোবাসা হিসেবে পরিগণিত হবে। এ ভালোবাসা কামগন্ধহীন, কেবলই নিজেকে বিলিয়ে দেয় পরিবর্তে নেয় না কিছুই। এমন নিষ্কাম প্রেম, যে প্রেম রাজাধিরাজের মতো দু’হাত ভ'রে শুধু দিয়ে যায়, নেয় না কিছুই। যাকে লাভ করার জন্যে দীর্ঘ প্রতীক্ষা আর দুঃসহ যন্ত্রণাসমূহও সহ্য করতে হয় মুখ বুজে। বিনিময়ে কখনও কখনও কপালে জোটে ব্যর্থ প্রেমিকের অপবাদের ছাপ! প্রেমের জন্য স্বেচ্ছায়-স্বজ্ঞানে নিজের জীবনকে অন্ধকারে ঠেলে দেয়-প্রেমের এমন ভয়ঙ্কর রূপের নামই তো প্লেটোনিক লাভ! যেখানে প্রেমিকের শরীরের গন্ধই প্রেমিকাকে মোহিত করার জন্য যথেষ্ট তার উপস্থিতির দরকার পড়ে না। এরূপ ভালবাসায় থাকে না কোনও চাহিদা, থাকে কেবল অনন্ত ভালোবাসা। যৌনতার কোনও স্থান নেই প্লেটোনিক ভালোবাসায়। এ প্রেম ভালোবাসার সর্ব্বোচ পর্যায়। এ এক প্রচণ্ড ভালোবাসা যখন প্রেম কে মনে হয় স্বর্গ সুখ।
জোরান কর্পোরেশন
জোরান কর্পোরেশন সিলিকন ভ্যালিতে অবস্থিত একটি বহুজাতিক ডিজিটাল প্রযুক্তি কোম্পানী। জোরান নামটি সিলিকনের হিব্রু উচ্চারণ থেকে উদ্ভূত হয়েছে। জোরান ডেলাওয়্যার রাজ্যের অন্তর্ভুক্ত এবং কানাডা, চীন, ইংল্যান্ড, জার্মানি, ভারত, ইসরায়েল, জাপান, কোরিয়া, তাইওয়ান ও মার্কিন যুক্তরাষ্ট্রে এদের অফিস আছে।
তাপস পাল
তাপস পাল () (জন্ম ১৯৫৮) হচ্ছেন একজন বাঙালি অভিনেতা। জন্ম ভারতের পশ্চিমবঙ্গের কলকাতায়। তিনি ২০০৯ সালের ভারতীয় সাধারণ নির্বাচনে তৃণমূল কংগ্রেস থেকে টিকেট নিয়ে নির্বাচিত হয়ে কৃষ্ণনগর থেকে এমপি হন।
২০১৪ সালে, কেন্দ্রীয় সরকারের নির্বাচনের কিছুদিন আগে একটি নির্বাচনী প্রচার সভায় বক্তৃতা দিতে গিয়ে তাপস পাল বিতর্কে জড়িয়ে পড়েন। উক্ত সভায় তিনি নিজেকে "চন্দননগরের মাল" বলে পরিচয় দেন এবং জানান যে তিনি পকেটে "মাল" নিয়ে ঘুরে বেড়ান। এছাড়া তিনি ছেলে পাঠিয়ে বিরোধী পক্ষের সমর্থকদের ধর্ষণ করে দেওয়ার ইচ্ছাও প্রকাশ করেন। পরে এই নিয়ে বিতর্ক তৈরী হলে তিনি প্রকাশ্যে ক্ষমা চান।
২০১৬ সালের শেষ ভাগে তাপস পাল আবার সংবাদ শিরোণামে আসেন। রোজ ভ্যালি নামে একটি চীট ফান্ডের সাথে যুক্ত থাকার অভিযোগে পুলিশ তাকে গ্রেফতার করে। এই সময়ে তাঁকে একটি পরচুলা পড়তে দেখা যায় যা সম্ভবতঃ তিনি তাঁর বিখ্যাত ছবি মেজ বউ তে পড়েছিলেন।
তাপস পাল বর্ধমান বিশ্ববিদ্যালয়ের অধিনে হুগলী মহসিন কলেজ থেকে জীববিজ্ঞানে গ্রাজুয়েট করেন।
পালের প্রথম সিনেমা আসে ১৯৮০ সালে, তরুণ মজুমদার পরিচালিত "দাদার কীর্তি" চলচ্চিত্রে। তিনি "ভালোবাসা ভালোবাসা" এবং "গুরুর দক্ষিণা" ইত্যাদি অন্যান্য অনেক চলচ্চিত্রে অভিনয় করেছেন।
সনি মোবাইল কমিউনিকেশন্‌স
সনি মোবাইল কমিউনিকেশনস এবি একটি বহুজাতিক কোম্পানি যার প্রধান সদর দপ্তর জাপানের টোকিওতে। এটি সনি কর্পোরেশনের মালিকানাধীন একটি কোম্পানি। এটি সনি ও সুইডিশ টেলিযোগাযোগ সরঞ্জাম প্রস্তুতকারী কোম্পানি এরিকসন এর যৌথ উদ্যোগ হিসেবে ১৯৮৭ সালের অক্টোবরের ১ তারিখে প্রতিষ্ঠিত হয়। ফেব্রুয়ারী ১৬, ২০১২ সনি কোম্পানি এরিকসন কোম্পানির সিংহভাগ শেয়ার কিনে নেয়।
হুগলী মহসিন কলেজ
হুগলী মহসিন কলেজ () হচ্ছে ভারতের পশ্চিমবঙ্গের কলা এবং বিজ্ঞান কলেজগুলোর মধ্যে একটি পুরনো ঐতিহ্যবাহী বনেদি প্রতিষ্ঠান। এটি বর্ধমান বিশ্ববিদ্যালয়ের অধিভুক্ত এবং আন্ডারগ্রাজুয়েট এবং পোস্টগ্রাজুয়েট কোর্স সম্পন্ন করে। এই কলেজটি পশ্চিমবঙ্গ সরকার কর্তৃক প্রত্যক্ষভাবে নিয়ন্ত্রিত এবং আর্থিকভাবে অনূদিত।
অভিনেতা
একজন অভিনেতা (অন্যথায় অভিনেত্রী একজন মহিলা'র জন্য) যিনি একটি নাটক বা কমিক এর সৃষ্টিকৃত চরিত্রের জন্য অঙ্গভঙ্গি, বাক-ভঙ্গি করে ওই চরিত্রটি ফুঁটিয়ে তোলেন; সে বা তার দ্বারা সঞ্চালিত হবে: চলচ্চিত্র, টেলিভিশন, মঞ্চ বা রেডিও। অভিনেতা, "(hypokrites)", আক্ষরিক অর্থ "একজন চরিত্র ব্যাখ্যাকারী "; অভিনেতা, যিনি বা যারা একটি নাটকীয় চরিত্র ব্যাখ্যা করেন।
মঞ্চ, সিনেমা, টেলিভিশন বা রেডিওতে অভিনয়ের জন্য অভিনেতাকে নির্দিষ্ট দক্ষতা আর্জন করতে হয়। এক মাধ্যমে অভিনয়ের কৌশল অন্য মাধ্যমে না-ও কাজে লাগতে পারে।
অভিনয়ের একাধিক মান, ধরন, স্থান, কাল, সময় অনুসারে অভিনয় পদ্ধতি আলাদা হয়ে থাকে।
মিনার্ভা থিয়েটার
মিনার্ভা থিয়েটার কোলকাতার একটি জনপ্রিয় নাট্যশালা যেটি ১৮৯৩ সালে নির্মিত হয়েছিল । এটি বেডন স্ট্রিটে গ্রেট ন্যাশনাল থিয়েটারের সামনে দাঁড়িয়ে থাকা দুর্গের মতন একটি ভবন। এই মঞ্চে প্রথম অনুষ্ঠিত হয়েছিল "ম্যাকবেথ" নাটকটি। এটি প্রথমে নরেন্দ্র ভূষণ মুখোপাধ্যায়ের মালিকাধীনে ছিল। কালক্রমে, এর মালিকানা স্থানান্তর হয় বিভিন্ন মালিকের হাতে। শ্রী গিরিশ চন্দ্র ঘোষ তাঁর জীবনের শেষ দর্শনীয় কর্মক্ষমতার উপস্থাপনা করেছেন এই মঞ্চেই। ১৯২২ সালে এই থিয়েটারকে অগ্নিদগ্ধ করা হয়েছিল। ১৯২৫ সালে এই থিয়েটারকে আবার পুনরায় নতূন করা হয়। এটি তাঁর পুরনো অবস্থায় আবার ফিরে আসে এবং নতূন করে আবার এই মঞ্চে নাটকের অভিনয় শুরু হয়। এই মিনার্ভা থিয়েটার এবং এর বরাবর স্টার এবং ক্লাসিক থিয়েটারেই প্রথম চলচ্চিত্র দেখানো হয়েছিল যেটা হীরালাল সেনএর তৈরি ছিল।
কলকাতা আন্তর্জাতিক চলচ্চিত্র উৎসব
কলকাতা আন্তর্জাতিক চলচ্চিত্র উৎসব হল কোলকাতার বার্ষিক চলচ্চিত্র উৎসব।
প্রতি বছর ১০ই নভেম্বর থেকে ১৭ই নভেম্বর পর্যন্ত অনুষ্ঠিত হয়।
দৈর্ঘ্য সংক্রান্ত কোন সীমাবদ্ধতা নেই; প্রযোজনা দুই বছরের বেশি বয়স্ক নাও হতে পারে।
টেলিভিশন, বাংলাদেশী সিনেমা অ্যাওয়ার্ডস
রোশন মহানামা
রোশন শ্রীবর্ধনে মহানামা (; জন্ম: ৩১ মে, ১৯৬৬) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। এরপর তিনি আইসিসি’র ম্যাচ রেফারি হিসেবে আন্তর্জাতিক ক্রিকেট খেলা পরিচালনা করেছেন। শ্রীলঙ্কা ক্রিকেট দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও তিনি জাতীয় দলের অধিনায়কেরও দায়িত্ব পালন করেছেন মহা ডাকনামে পরিচিত রোশন মহানামা। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন তিনি।
১৯৮৫/৮৬ মৌসুমে কলম্বোয় অনুষ্ঠিত টেস্টে পাকিস্তানের বিপক্ষে ৩৬তম শ্রীলঙ্কান ক্রিকেটার হিসেবে টেস্ট ক্যাপ পড়েন তিনি। মহানামা তাঁর সমগ্র টেস্ট খেলোয়াড়ী জীবনে ৩০-এরও কম ব্যাটিং গড়ের অধিকারী ছিলেন। তা স্বত্ত্বেও তিনি চারটি সেঞ্চুরি করেছেন। কলম্বোয় অনুষ্ঠিত ভারত ক্রিকেট দলের বিপক্ষে তিনি সর্বোচ্চ ২২৫ রান সংগ্রহ করেছিলেন। এ রান সংগ্রহের সময় তিনি দ্বিতীয় উইকেট জুটিতে শ্রীলঙ্কার অন্যতম ব্যাটিং প্রতিভা সনাথ জয়াসুরিয়া’র সাথে তৎকালীন বিশ্বরেকর্ড গড়েন। কিন্তু এ রেকর্ডটি পরবর্তীতে জুলাই, ২০০৬ সালে টেস্ট ক্রিকেটের ইতিহাসে যে-কোন উইকেটে সবচেয়ে দীর্ঘতম জুটি হিসেবে দক্ষিণ আফ্রিকা ক্রিকেট দলের বিপক্ষে সাঙ্গাকারা-জয়াবর্ধনে ৬২৪ রান করে ভঙ্গ করেন।
১৯৮০-এর দশকের শেষ থেকে শুরু করে ও ১৯৯০-এর দশকের প্রথমার্ধ পর্যন্ত তিনি নিজেকে একজন আদর্শ উদ্বোধনী ব্যাটসম্যান হিসেবে গড়ে তুলেছিলেন। ১৯৯২ সালের ক্রিকেট বিশ্বকাপে অতুলা সামারাসেকারা ও হাথুরুসিংহা’র সাথে ব্যাটিং উদ্বোধন করতে নেমেছিলেন। ৯০-এর দশকের প্রথমার্ধে অরবিন্দ ডি সিলভা’র অধিনায়কত্বকালেও তিনি উদ্বোধনী ব্যাটসম্যান ছিলেন। ১৯৯৫/৯৬ মৌসুমে রোশন মহানামা’র আউটের সাথে সাথেই অরবিন্দ ডি সিলভাও খুব সহজেই আউট হয়ে যেতেন।
১৯৯৯ সালের ক্রিকেট বিশ্বকাপে দলের খারাপ ফলাফলের পর থেকেই তিনি একদিনের আন্তর্জাতিক ও টেস্টে উপেক্ষিত হচ্ছিলেন। তরুণদেরকে দলে সুযোগ দিতেই তিনি ক্রিকেট জীবন থেকে অবসর গ্রহণ করেন।
খেলোয়াড়ী জীবনের শুরুতে উদ্বোধনী ব্যাটসম্যান হিসেবে মাঠে নামতেন। কিন্তু রমেশ কালুবিতরাণা ও সনাথ জয়াসুরিয়া’র ব্যাটিং উদ্বোধনে বৈপ্লবিক সাফল্য লাভ করায় পরবর্তীকালে তাঁকে মাঝারি সারিতে ব্যাটিং করতে হয়েছে। অবসর গ্রহণের পূর্ব-পর্যন্ত তিনি চারটি টেস্ট ও চারটি ওডিআই সেঞ্চুরি হাঁকান।
রোশন মহানামার টেস্ট সেঞ্চুরির সংক্ষিপ্ত তালিকা ছক আকারে নিম্নে তুলে ধরা হলো।
রোশন মহানামার ওডিআই সেঞ্চুরির সংক্ষিপ্ত তালিকা ছক আকারে নিম্নে তুলে ধরা হলো।
১৯৯৯ সালে আন্তর্জাতিক ক্রিকেট থেকে অবসর নেয়ার পর আন্তর্জাতিক ক্রিকেট কাউন্সিলের ম্যাচ রেফারি হিসেবে মনোনীত হন। ২০০৪ সালে কিংসটাউনে ওয়েস্ট ইন্ডিজ বনাম বাংলাদেশের মধ্যকার ওডিআই খেলার মাধ্যমে তাঁর ম্যাচ রেফারি হিসেবে অভিষেক ঘটে। একই সিরিজে তিনি টেস্ট খেলা পরিচালনা করেন। ১৫ সেপ্টেম্বর, ২০১৫ তারিখ পর্যন্ত তিনি ৫৮ টেস্ট, ২২২টি ওডিআই ও ৩৫টি টুয়েন্টি২০ আন্তর্জাতিক খেলা রেফারির দায়িত্ব পালন করেছেন। ২১ অক্টোবর, ২০১৪ তারিখে নিউজিল্যান্ড বনাম দক্ষিণ আফ্রিকার মধ্যকার সিরিজে ৪র্থ ম্যাচ রেফারি হিসেবে ২০০তম ওডিআই খেলা পরিচালনা করেছেন। এ সময়কালে তিনি তিনবার ক্রিকেট বিশ্বকাপ ও ২০০৯ সালের চ্যাম্পিয়ন্স ট্রফি পরিচালনা করেন।
সেপ্টেম্বর, ২০১৫ সালে মহানামা ঘোষণা করেন যে, এ বছর শেষে আইসিসি ম্যাচ রেফারি থেকে নিজের নাম প্রত্যাহার করে নেবেন। এরফলে তিনি পরিবারকে আরও সময় দেয়াসহ নিজের ব্যবসার দিকে মনোযোগ দিতে পারবেন বলে আশা করছেন। পরবর্তীতে ২১ সেপ্টেম্বর, ২০১৫ তারিখে আইসিসি কর্তৃক ম্যাচ রেফারি হিসেবে খেলা পরিচালনার তাঁর পরিবর্তে রিচি রিচার্ডসনকে মনোনয়ন দেয়া হয়।
সাজান পাদামসি
সাজান পাদামসি একজন ভারতীয় বংশোদ্ভূত ফরাসি চলচ্চিত্র ও মঞ্চ অভিনেত্রী। এছাড়াও তিনি মডেল হিসেবে কাজ করেন। পাদামসি অভিনেতা আলেক পাদামসি ও শ্যারন প্রভাকরের কন্যা। ২০০৯ সালে মুক্তি পাওয়া রকেট সিং : সেলসম্যান অফ দি ইয়ার ছবির মাধ্যমে তার বলিউডে অভিষেক হয়। এই ছবিতে কাজ করার পরে তিনি তামিল ও তেলেগু ভাষায় দুইটি ছবিতে কাজ করেন যেগুলো সমালোচকদের দ্বারা প্রশংসিত হয়। পরবর্তীতে তিনি মাধুর বানদারকার পরিচালিত দিল তো বাচ্চা হ্যায় জি ছবিতে বিশিষ্ট ভূমিকায় অভিনয় করেন।
পাদামসি কিছু মঞ্চ নাতকে অভিনয় করেন যার মধ্যে আনস্পোকেন ডায়ালগ নামে তার বাবার রচিত নাটকও ছিল। পরবর্তীতে তিনি কিছু জাতীয় বিজ্ঞাপনে অভিনয় করেন এবং এর পাশাপাশি তিনি হিন্দি ছবিতে কাজ করার চেষ্টা করছিলেন। বিবেক ভাসইয়ানির ছবিতে কাজ করার সুযোগ না পাওয়ার পর তিনি যশ রাজ স্টুডিও নির্মিত রকেট সিং : সেলসম্যান অফ দি ইয়ার ছবিতে রণবীর কাপুরের সাথে অভিনয় এর জন্য মনোনীত হন। সাজান ছবিতে সেরেনা নামে একটি ভূমিকায় অভিনয় করেন। এখানে তিনি ক্রেতা হিসেবে অভিনয় করেন। ছবিতে যদিও তিনি প্রধান একটি চরিত্রে অভিনয় করেন তবুও সমালোচকরা দাবি করেন তিনি পর্দায় খুব কম সময় অভিনয় করার সুযোগ পেয়েছিলেন। ছবিটি ইতিবাচকভাবে সমালোচিত হয়। কিন্তু কম প্রচারনার কারনে এটি বেশি ব্যবসাসফল হতে পারেনি।
তার পরবর্তী দুইটি ছবি একই দিনে মুক্তি পায় যেগুলোর একটি ছিল তামিল ভাষায় ও আরেকটি ছিল তেলেগু ভাষায়। কানিমোজি নামক ছবিতে তিনি অনু নামে একটি মেয়ের চরিত্রে অভিনয় করেন যার কাছে জয় দ্বারা অভিনীত অপর প্রধান চরিত্র তার অনুভূতি প্রকাশ করতে দুর্বলতা প্রকাশ করে। ছবির পরিচালক তার অনলাইন পোর্টফলিয়ো দেখে তার বাবার সম্মতি নিয়ে তাকে ছবিতে অভিনয়ের জন্য মনোনীত করেন। ছবিটি মুক্তির পর সমালোচকরা মিশ্র প্রতিক্রিয়া ব্যক্ত করেন। সমালোচকদের মতে তাকে সুন্দর লাগছিল ও ভালো ছবিও ছিল কিন্তু পুতুল হিসেবে না থেকে ছবিতে তার আরও শক্তিশালী অভিব্যক্তি ফুটিয়ে তুলতে পারতেন। তবে তার অরেঞ্জ নামক তেলেগু ছবিটি ইতিবাচক সাড়া পায় এবং তার অভিনয় সমালোচকদের দ্বারা প্রশংসিত হয়। ছবিতে তিনি রুবা নামে একটি চরিত্রে অভিনয় করেন ছবির একটি গানে ব্যবহার করা হয়। অরেঞ্জ ছবিতে তাকে রাম চরন তেজা অভিনীত নায়কের চরিত্রের প্রেমিকা হিসেবে ফ্ল্যাশব্যাক সিকুয়েন্সে দেখা যায়। এনডিটিভি থেকে একজন সমালোচক তার অভিনয় সম্পর্কে বলেন যে পাদামসি দক্ষিণের ছবিতে অভিনয় করার জন্য সবচেয়ে উপযুক্ত। অপর দুইটি সমালোচক সিফি ও দি হিন্দু তার অভিনয়ের বেশ প্রশংসা করেন।
২০১১ সালে সাজান অভিনীত প্রথম মুক্তি পাওয়া ছবি ছিল মাধুর বানদারকারের পরিচালিত রোমান্টিক হাস্যপ্রদ ছবি দিল তো বাচ্চা হ্যায় জি। ছবিটিতে তিনি জুন পিন্টো নামক একজন অফিস ইন্টার্নি হিসেবে অভিনয় করেন যেখানে তার সাথে তালাকপ্রাপ্ত অপর একটি চরিত্রে অভিনয় করেন অজয় দেবগণ। ছবিতে তার পাশাপাশি আরও অভিনয় করেন ইমরান হাশমি, ওমি ভাইদ্দ্যা, শ্রুতি হাসান ও আর্দালি দাস। সহকর্মীদের সাথে পাদামসি এই ছবির অনেক প্রচারণায় অংশগ্রহণ করেন। ছবিটি ব্যবসাসফল হয় এবং সাজানের অভিনয় সম্পর্কে সমালোচকরা মিশ্র প্রতিক্রিয়া ব্যক্ত করেন। কেউ তার অভিনয় সম্পর্কে বলেন, তিনি ছবিতে সঠিক চরিত্রে অভিনয় করেছেন। অপরদিকে কেউ কেউ বলেন, এটি তার সবচেয়ে বাজে অভিনয়। সাজানের সবচেয়ে সাম্প্রতিক কাজ হল সাজিদ খান পরিচালিত হাউজফুল ২ ছবিতে অক্ষয় কুমার, জন আব্রাহাম, জেরিন খান, অসিন ও জ্যাকুইলিন ফারনান্দেজ সহ পাঁচমিশালী অভিনেতাদের সাথে অভিনয় করেন। ছবিতে তার ভূমিকা শুধুই চোখের আকর্ষণ হিসেবে অনেকে বলেন। কিন্তু হাউজফুল ২ ছবিটি ইতিহাসের দশম ছবি যেটা ১ বিলিয়ন রুপীরও ($১৬ মিলিয়ন) বেশি আয় করে। ছবিটি ২০১২ সালে সবচেয়ে বড় বাণিজ্যিক সফলটা পায়।
আম্পায়ার ও রেফারিদের আন্তর্জাতিক তালিকা
আম্পায়ার ও রেফারিদের আন্তর্জাতিক তালিকা আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। ১৯৯২/৯৩ মৌসুমে পরীক্ষামূলকভাবে পরিচালনার পর ১৯৯৪ সালে এ তালিকাটি তৈরী করা হয়। এ ব্যবস্থায় প্রতিটি টেস্ট খেলায় একজন নিরপেক্ষ আম্পায়ারকে খেলা পরিচালনার জন্য দায়িত্বভার প্রদান করা হয়। আনুষ্ঠানিকভাবে বিশ্বব্যাপী টেস্ট ক্রিকেটখেলুড়ে দেশগুলোর ক্রিকেট বোর্ড থেকে আনুষ্ঠানিকভাবে খেলা পরিচালনাকারী কর্মকর্তাদেরকে এতে অন্তর্ভুক্ত করার কথা বলা হয়েছে। কিন্তু ২০০২ সালে আইসিসি’র সেরা আম্পায়ার তালিকা প্রণয়ন করায় টেস্টে এর ভূমিকাকে অনেকাংশেই খর্ব করা হয়েছে।
আন্তর্জাতিক তালিকায় মনোনীত আম্পায়ারগণ নিজ দেশে অনুষ্ঠিত একদিনের আন্তর্জাতিক খেলা পরিচালনা করেন। কখনোবা আইসিসি’র সেরা আম্পায়ারদেরকে টেস্ট খেলা পরিচালনায় সহযোগিতার জন্যও তাদেরকে সম্পৃক্ত করা হয়। ব্যস্ত ক্রিকেট বর্ষপঞ্জীতে বিদেশে অনুষ্ঠিত একদিনের আন্তর্জাতিকেও তাদেরকে খেলা পরিচালনার জন্য আমন্ত্রণ জানানো হয়। আইসিসি’র পূর্ণ সদস্যভূক্ত দেশগুলো দুইজনকে মাঠে এবং একজনকে থার্ড আম্পায়ার হিসেবে এ তালিকায় কর্মকর্তা হিসেবে মনোনীত করতে পারেন।
৫ নভেম্বর, ২০১১ তারিখ পর্যন্ত আইসিসি’র আন্তর্জাতিক তালিকায় নিম্নবর্ণিত ব্যক্তিবর্গকে অন্তর্ভুক্ত করা হয়েছে:
মাঠের আম্পায়ার হিসেবে মনোনীত:
তৃতীয় আম্পায়ার হিসেবে মনোনীত:
*পরিসংখ্যানে মাঠের আম্পায়ার হিসেবে অংশগ্রহণকে তুলে ধরা হয়েছে। পরিসংখ্যান ৫ নভেম্বর, ২০১১ তারিখ পর্যন্ত সঠিক।
১৯৯৪ সালে আন্তর্জাতিক তালিকায় প্রকৃত সদস্যদের তালিকায় সদস্যদের তালিকা নিম্নরূপ:
লাল বাহাদুর শাস্ত্রী
লাল বাহাদুর শাস্ত্রী(উচ্চারিত ; , ২রা অক্টোবর ১৯০৪  – ১১ ই জানুয়ারি ১৯৬৬) ছিলেন ভারতের ২ প্রধানমন্ত্রী এবং ভারতীয় জাতীয় কংগ্রেসের একজন দলনেতা ছিলেন।
১৯২০ সালে তিনি ভারতের স্বাধীনতা আন্দোলনে যোগদান করেন। গভীরভাবে প্রভাবিত হয়ে তিনি প্রথমে মোহনদাস করমচাঁদ গান্ধী ও পরে জওহরলাল নেহ্‌রুর একজন বিশ্বস্ত অনুগামী হয়ে ওঠেন। স্বাধীনতার পরবর্তীকালে তিনি রাজনৈতিক দলে যোগ দিয়ে হয়ে ওঠেন জওহরলাল নেহ্‌রুর অন্যতম প্রধান সঙ্গী, প্রথমে রেলমন্ত্রী(১৯৫১-১৯৫৬) হিসেবে ও পরে স্বরাষ্ট্রমন্ত্রী হিসেবে। শাস্ত্রীকে নেহেরুর উত্তরসূরী হিসেবে বাছাই করা হয় যখন নেহেরু পুত্রী ইন্দিরা গান্ধী প্রধানমন্ত্রী হতে নাকচ করে দেন।
শাস্ত্রী প্রধানমন্ত্রী হিসেবে নেহেরুর অপক্ষপাত ও সমাজতন্তের নীতিকেই মেনে চলেছিলেন। ১৯৬৫ সালের ইন্দো-পাক যুদ্ধে জয়ের নায়ক ছিলেন ইনিই। তাঁর বিখ্যাত স্লোগান "জয় জওয়ান, জয় কিষান" এই যুদ্ধের সময় খুবই জনপ্রিয় ছিল। এমনকি এখনও এই স্লোগান মানুষে মনে রেখেছে। ১৯৬৬ সালের ১০ ই জানুয়ারি এই যুদ্ধ শেষ হয় তাশখন্দে এবং ওখানে পরের দিন তাঁকে মৃত অবস্থায় পাওয়া যায়। সে সময় মৃত্যুর কারণ হিসেবে শাস্ত্রী হৃদরোগে মারা যান বলা হলেও সিআইএ (সেন্ট্রাল ইন্টেলিজেন্স এজেন্সি) অনেকগুলো কারণে এটাকে পরিকল্পিত হত্যাকান্ড বলে মনে করে।
শাস্ত্রী মুঘলসরাই, চন্দাউলিতে এক কায়স্থ পরিবারে জন্মগ্রহণ করেন। তাঁর বাবা সারদা প্রসাদ শ্রীবাস্তব ছিলেন একজন স্কুল শিক্ষক এবং পরে তিনি ছিলেন এলাহাবাদের রাজস্ব অফিসের একজন কেরানি ছিলেন। তাঁর বাবা মারা যান যখন তাঁর বয়স ছিল মাত্র ১ বছর। তাঁর মা রামদুলারী দেবী তাঁকে তাঁর বাবা ও বোনেদের কাছে নিয়ে যান এবং সেখানে তাঁরা বসবাস করা শুরু করেন।
শাস্ত্রী মুঘলসরাই এবং বারাণসীতে ইস্ট সেন্ট্রাল রেলওয়ের আন্তঃ কলেজে পড়াশুনো করেছেন। তিনি কাশী বিদ্যাপীঠ থেকে প্রথম শ্রেণীর স্নাতক পাশ করেন ১৯২৬ সালে। তিনি শাস্ত্রী(পণ্ডিত) উপাধিতে ভূষিত হন। এই শিরোনাম তাঁকে কাশী বিদ্যাপীঠ দ্বারা দেওয়া হয় কিন্তু সেতা তাঁর নামের সাথেই আজীবন থেকে যায়। শাস্ত্রী অন্যতম ভারতীয় জাতীয়তাবাদ নেতা গান্ধীজী এবং বাল গঙ্গাধর তিলকের থেকে অনুপ্রাণিত হয়েছিলেন।
প্লেবয়
প্লেবয় () মার্কিন পুরুষদের এবং জীবনধারা এবং বিনোদন ম্যাগাজিন, যা সাংবাদিকতা ও কল্পকাহিনীর পাশাপাশি নগ্ন নারীর আলোকচিত্র প্রকাশ করে। এটা হিউ হেফ্‌নার এবং তার সহযোগী কর্তৃক ১৯৫৩ সালে শিকাগোতে প্রতিষ্ঠিত হয়। এবং যেখানে হেফ্‌নারের মায়ের কাছ থেকে নেয়া $১,০০০ ঋণের একটা অংশ নিহিত ছিল। ম্যাগাজিনটি নগ্ন এবং অর্ধ-নগ্ন মডেলদের (প্লেমেট) কেন্দ্রবিন্দু হিসেবে উল্লেখযোগ্য, "প্লেবয়" যৌন বিপ্লবে একটি গুরুত্বপূর্ণ ভূমিকা পালন করে, এবং বিশ্বের সেরা পরিচিত ব্যান্ডগুলোর একটি হিসেবে বিবেচিত। ম্যাগাজিনটি প্রায় প্রতিটি মাধ্যমের উপস্থিতির পাশাপাশি প্লেবয় এন্টারপ্রাইজ কর্তৃক গড়ে উঠে। মার্কিন যুক্তরাষ্ট্রে ফ্ল্যাগশিপ ম্যাগাজিন ছাড়াও, "প্লেবয়"র জাতি-নির্দিষ্ট সংস্করণ বিশ্বব্যাপী প্রকাশ করা হয়।
ম্যাগাজিনটির উল্লেখযোগ্য ঔপন্যাসিকদের ছোটো গল্প প্রকাশের দীর্ঘ ইতিহাস রয়েছে, যাদের মধ্যে ছিলেন আর্থার সি ক্লার্ক, ইয়ান ফ্লেমিং, ভ্লাদিমির নাবোকভ, সল বেলো, চাক পালহানিয়াক, পি. জি. উডহাউস, হারুকি মুরাকামি, এবং মার্গারেট অ্যাটউড। সম্পূর্ণ পৃষ্ঠা জুড়ে রঙিন কার্টুনের নিয়মিত প্রদর্শনের পাশাপাশি, এটি উল্লেখযোগ্য কার্টুনিস্টদের জন্য একটি শোকেসে পরিণত হয়ে ওঠে, যাদের মধ্যে হার্ভি কার্টজম্যান, জ্যাক কোল, এলডন দেদিনি, জুলেস ফিফার, শেল সিলভারস্টোন, এরিখ সকোল, রয় র‌্যামন্ড, গহান উইলসন, এবং রোল্যান্ড বি. উইলসন অর্ন্তভূক্ত। "প্লেবয়" উল্লেখযোগ্য জনপ্রিয় ব্যক্তিত্বের, যেমন শিল্পী, স্থপতি, অর্থনীতিবিদ, সুরকার, কন্ডাকটর, চলচ্চিত্র পরিচালক, সাংবাদিক, ঔপন্যাসিক, নাট্যকার, ধর্মীয় ব্যক্তিত্ব, রাজনীতিবিদ, ক্রীড়াবিদ এবং রেস কার চালকের মাসিক সাক্ষাতকারে প্রচার করেছে। ম্যাগাজিনটি সাধারণত একটি উদার সম্পাদকীয় অবস্থান অবলম্বন করে থাকে, যদিও এটি প্রায়ই রক্ষণশীল তারকাদের সাক্ষাত্কারও প্রকাশ করে থাকে।
"প্লেবয়" ম্যাগাজিনে বেশিরভাগ নগ্ন আলোকচিত্র এক বছর-দীর্ঘ অপসারণের পর, মার্চ-এপ্রিল ২০১৭ সালের সংখ্যায় পুনরায় নগ্নতা ফিরিয়ে অনা হয়।
একটি সাক্ষাৎকারে হেফ্‌নার ইটালীয় সাংবাদিক ওরিয়ানা ফাল্লাচির নিকট, প্লেবয়ের জন্যে তার র‌্যাবিট লোগো পছন্দের কারণ ব্যাখ্যা করেনঃ
অনেক উল্লেখযোগ্য আলোকচিত্রী "প্লেবয়"-এ অবদান রেখেছেন, যেমন: কেন মার্কাস, রিচার্ড ফেগলে, আর্নি ফ্রেইট্যাগ, রন হ্যারিস, টম কেলি, ডেভিড ম্যাকেই, রাস মেয়ার, পম্পিও পোসার, Suze Randall, হার্ব রিটস্‌, স্টিফেন ওয়েডা, স্যাম উ, মারিও ক্যাসিলিয়া, অ্যানি লিবভিত্জও, হেলমুট নিউটন, এবং বানি ইয়েগার।
বিভিন্ন সেলিব্রিটি (গায়িকা, অভিনেত্রী, মডেল, প্রভৃতি) "প্লেবয়ের" জন্য নিজেদের উপস্থিত করেছেন। এটি একটি সংক্ষিপ্ত তালিকাঃ
বর্তমানঃ
প্রাক্তনঃ
নাস্তিকদের তালিকা
নাস্তিক্যবাদ, মূলত ব্যাপক অর্থে বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, যে কোন উপাস্যের অস্তিত্বে অবিশ্বাস করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এটি উইকিপিডিয়ার বিভিন্ন নিবন্ধের সংকলনে গঠিত নাস্তিকদের তালিকা। এই তালিকা জীবিত এবং মৃত ব্যক্তিসংক্রান্ত, নাস্তিক্যবাদ যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসেবে নিজেদের প্রকাশ করেছেন।
টনি বেন
অ্যান্থনি নীল ওয়েজউড "টনি" বেন , () (৩ এপ্রিল ১৯২৫-১৪ মার্চ ২০১৪) ছিলেন ব্রিটেনের শ্রমিক দলের রাজনীতিবিদ যিনি ১৯৫০ থেকে ২০০১ সাল পর্যন্ত (ছোট দুটি বিরতির সাথে) পার্লামেন্টের সদস্য এবং হ্যারল্ড উইলসন এবং জেমস ক্যালাঘান-এর সময়ের মন্ত্রী ছিলেন।
বেন পিতার মৃত্যুর পর উত্তরাধিকার সূত্রে একটি আভিজাত্য পেয়েছিলেন, (দ্বিতীয় ভাইকাউন্ট স্টানগেট যেমন) যা তার সংসদ সদস্য হিসেবে অব্যাহত প্রতিরোধকারী। তিনি হাউস অব কমন্সে থাকা প্রতিদ্বন্দিতাপূর্ণ লড়াই করেছেন, এবং তারপর প্রচারণা চালিয়েছেন শিরোনাম পরিত্যাগ করার ক্ষমতা, যা আভিজাত্য অ্যাক্ট ১৯৬৩-এর সঙ্গে জড়িত ছিল। ১৯৬৪-৭০ সালের লেবার সরকারে তিনি প্রথম পোস্টমাস্টার জেনারেল হিসেবে দায়িত্ব পালন করেন, যেখানে প্রথম তিনি পোস্ট অফিস টাওয়ার খোলার কাজ শুরু করেন, এবং পরে প্রযুক্তি বিষয়ে একজন "টেকনোক্র্যাট" মন্ত্রী হয়েছিলেন।